  Туспуктэм: Руслан Нуриахметов Майя Бывальцева Ижкарысь школаос но ватсаса тодон-валан сётон ужъюртъёс 27-тӥ куарусёнысен дышем радлыкъя ужалозы. Со сярысь кар администрацилэн пресс-службаез ивортӥз. 88 номеро школа дистанционной амалэн дышетонэ выжтэмын. Анай-атайёс но пиналъёс, кинлы психологи юрттэт кулэ, психологи юрттэт сётонъя центре вазиськыны быгато, со 86 номеро лицейын ужа (Холмогоров нимо ульча, 34). Отын центр ужатозь, пиналъёс дистанционно дышетскозы. Юанъёсын элькунысь тазалыкез утёнъя министерстволэн ӟырдыт линияз вазиськыны луэ: 8-800-100-24-47. Россиысь МЧС-лэн элькунъя упралвениез озьы ик ӟырдыт телефон линия усьтӥз. 8 (3412) 51-45-50 номеръя уен-нуналэн жингыртыны но психологи юрттэт но ивортодэт басьтыны луоз.  Тегъёс: Дышетон Ижкар школаос  